Mnenje Evropskega odbora regij – Krepitev demokracije in integritete volitev

(2022/C 301/13)

Poročevalec: Vincenzo BIANCO (IT/PES), član občinskega sveta, Catania Referenčni dokumenti: Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij – Zaščita integritete volitev in spodbujanje demokratične udeležbe COM(2021) 730 final Predlog uredbe Evropskega parlamenta in Sveta o preglednosti in ciljanem političnem oglaševanju COM(2021) 731 final Predlog Direktive Sveta o podrobni ureditvi uresničevanja aktivne in pasivne volilne pravice na volitvah v Evropski parlament za državljane Unije, ki prebivajo v državi članici, niso pa njeni državljani (prenovitev) COM(2021) 732 final Predlog direktive Sveta o določitvi podrobne ureditve za uresničevanje volilne pravice in pravice do kandidiranja na lokalnih volitvah državljanov Unije, ki prebivajo v državi članici, v kateri nimajo državljanstva (prenovitev) COM(2021) 733 final Predlog uredbe Evropskega parlamenta in Sveta o statutu in financiranju evropskih političnih strank in evropskih političnih fundacij (prenovitev) COM(2021) 734 final

I. PREDLOGI SPREMEMB

Predlog spremembe 1

COM(2021) 731 final

Člen 7(2)

Predlog Komisije Predlog spremembe OR Obvestilo za preglednost se vključi v vsak politični oglas ali je iz njega enostavno dosegljivo ter vsebuje naslednje informacije: (a) identiteto in kontaktne podatke sponzorja; (b) obdobje, v katerem naj bi se politični oglas izdal in razširjal; (c) informacije, med drugim temelječe na informacijah, prejetih v skladu s členom 6(3), o skupnih porabljenih zneskih ali drugih koristih, prejetih kot delno ali popolno nadomestilo za pripravo, oddajo v razširjanje, promocijo, izdajanje in razširjanje ustreznega oglasa ter kampanje političnega oglaševanja, kadar je ustrezno, in njihove vire; (d) kadar je ustrezno, navedbo volitev ali referendumov, s katerimi je oglas povezan; (e) kadar je ustrezno, povezave do spletnih odložišč za oglase; (f) informacije o tem, kako uporabiti mehanizme, določene v členu 9(1). (g) Informacije, ki se vključijo v obvestilo za preglednost, se predložijo tako, da se uporabijo posebna podatkovna polja iz Priloge I. Obvestilo za preglednost se vključi v vsak spletni in nespletni politični oglas ali je iz njega enostavno dosegljivo ter vsebuje naslednje informacije: (a) identiteto in kontaktne podatke sponzorja; (b) obdobje, v katerem naj bi se politični oglas izdal in razširjal; (c) informacije, med drugim temelječe na informacijah, prejetih v skladu s členom 6(3), o skupnih porabljenih zneskih ali drugih koristih, prejetih kot delno ali popolno nadomestilo za pripravo, oddajo v razširjanje, promocijo, izdajanje in razširjanje ustreznega oglasa ter kampanje političnega oglaševanja, kadar je ustrezno, in njihove vire; (d) kadar je ustrezno, navedbo volitev ali referendumov, s katerimi je oglas povezan; (e) kadar je ustrezno, povezave do spletnih odložišč za oglase; (f) informacije o tem, kako uporabiti mehanizme, določene v členu 9(1). (g) Informacije, ki se vključijo v obvestilo za preglednost, se predložijo tako, da se uporabijo posebna podatkovna polja iz Priloge I.

Obrazložitev

V členu 7(2) predloga uredbe so navedene informacije, ki jih je treba vključiti v obvestilo za preglednost za vsak politični oglas, to obvestilo pa mora biti enostavno dosegljivo tudi iz njega. Zaradi kompleksnosti informacij, ki se zahtevajo, bi bilo treba pri obveznostih upoštevati posebnosti nespletnih in spletnih medijev.

Predlog spremembe 2

COM(2021) 731 final

Člen 9

Predlog Komisije Predlog spremembe OR Opozarjanje na potencialno nezakonite politične oglase Opozarjanje na potencialno nezakonite politične oglase 1. Kadar izdajatelji oglasov opravljajo storitve političnega oglaševanja, vzpostavijo mehanizme, s katerimi posameznikom omogočajo, da jim brezplačno prijavijo določen oglas, ki so ga izdali in ni v skladu s to uredbo. 1. Kadar izdajatelji oglasov opravljajo storitve političnega oglaševanja, vzpostavijo mehanizme, s katerimi posameznikom omogočajo, da jim brezplačno prijavijo določen oglas, ki so ga izdali in ni v skladu s to uredbo. 2. Informacije o tem, kako prijaviti politične oglase, kakor je navedeno v odstavku 1, so uporabniku prijazne in lahko dostopne, med drugim iz obvestila za preglednost. 2. Informacije o tem, kako prijaviti politične oglase, kakor je navedeno v odstavku 1, so uporabniku prijazne in lahko dostopne, med drugim iz obvestila za preglednost. 3. Izdajatelji političnega oglaševanja omogočijo predložitev informacij iz odstavka 1 v elektronski obliki. Izdajatelj političnega oglaševanja posameznike obvesti o nadaljnjih ukrepih v zvezi s prijavo iz odstavka 1. 3. Izdajatelji političnega oglaševanja omogočijo predložitev informacij iz odstavka 1 v elektronski obliki. Izdajatelj političnega oglaševanja posameznike obvesti o nadaljnjih ukrepih v zvezi s prijavo iz odstavka 1. 4. Na ponavljajoče se prijave iz odstavka 1 v zvezi istim oglasom ali oglaševalsko kampanjo se lahko odgovori skupaj, med drugim s sklicem na objavo na spletnem mestu zadevnega izdajatelja političnega oglaševanja. 4. Na ponavljajoče se prijave iz odstavka 1 v zvezi istim oglasom ali oglaševalsko kampanjo se lahko odgovori skupaj, med drugim s sklicem na objavo na spletnem mestu zadevnega izdajatelja političnega oglaševanja. 5. Vzpostavijo se tudi posebni kanali za vlaganje pritožb posameznikov pri pristojnih organih iz člena 15 te uredbe.

Obrazložitev

Člen 15 od držav članic zahteva, da imenujejo pristojne organe za spremljanje skladnosti ponudnikov posredniških storitev v smislu uredbe. Glede na svojo vlogo bi morali imeti ti pristojni organi tudi možnost, da spremljajo prijave neskladnosti z uredbo. Tako bi tudi omejili morebitno neodzivanje zasebnih podjetij na takšne prijave.

Predlog spremembe 3

COM(2021) 731 final

Člen 15(7)

Predlog Komisije Predlog spremembe OR Vsaka država članica imenuje en pristojni organ kot kontaktno točko na ravni Unije za namene te uredbe. Vsaka država članica imenuje en pristojni organ kot kontaktno točko na ravni Unije za namene te uredbe. Vsaka država članica vzpostavi kontaktne točke na regionalni in lokalni ravni.

Obrazložitev

Namen tega predloga spremembe je zagotoviti regionalno in lokalno prisotnost nacionalnih organov ter vzpostavitev kontaktnih točk na regionalni in lokalni ravni.

Predlog spremembe 4

COM(2021) 731 final

Člen 15(9)

Predlog Komisije Predlog spremembe OR Kontaktne točke se redno srečujejo na ravni Unije v okviru evropske mreže za volilno sodelovanje, da omogočijo hitro in varno izmenjavo informacij o vprašanjih, povezanih z izvajanjem njihovih nadzornih in izvršilnih nalog v skladu s to uredbo. Kontaktne točke se redno srečujejo na ravni Unije v okviru evropske mreže za volilno sodelovanje, da omogočijo hitro in varno izmenjavo informacij o vprašanjih, povezanih z izvajanjem njihovih nadzornih in izvršilnih nalog v skladu s to uredbo , in da preučijo približevanje pravil o sankcijah, vključno z upravnimi globami in denarnimi kaznimi, ki se uporabijo za ponudnike storitev političnega oglaševanja, kot določa člen 16 .

Obrazložitev

Glede na cilj te uredbe, ki je doseči harmonizacijo notranjega trga za opravljanje storitev političnega oglaševanja in ustvariti enake konkurenčne pogoje, bi bilo zaželeno približati sankcije za kršitve določb te uredbe. S takim pristopom bi tudi preprečili, da bi bile sankcije v nekaterih državah članicah preveč odvračilne in bi akterjem preprečile politično udejstvovanje.

Predlog spremembe 5

COM(2021) 732 final

Člen 12(1)

Predlog Komisije Predlog spremembe OR Države članice imenujejo nacionalni organ, ki je odgovoren za sprejemanje potrebnih ukrepov, s katerimi se zagotovi, da so državljani Unije, ki prebivajo v državi članici, niso pa njeni državljani, pravočasno obveščeni o pogojih in podrobnih pravilih za registracijo kot volivec ali kandidat na volitvah v Evropski parlament. Države članice imenujejo nacionalni organ, ki je v sodelovanju z regionalnimi in, kadar je ustrezno, lokalnimi oblastmi odgovoren za sprejemanje potrebnih ukrepov, s katerimi se zagotovi, da so državljani Unije, ki prebivajo v državi članici, niso pa njeni državljani, pravočasno obveščeni o pogojih in podrobnih pravilih za registracijo kot volivec ali kandidat na volitvah v Evropski parlament. Države članice tudi v sodelovanju z regionalnimi in, kadar je ustrezno, lokalnimi oblastmi sprejmejo vse nadaljnje ukrepe za ozaveščanje državljanov Unije o njihovih volilnih pravicah ter za promocijo in lažje uveljavljanje teh pravic.

Obrazložitev

Upoštevati bi bilo treba različne strukture za izvajanje volitev v državah članicah. Namen tega predloga spremembe je zagotoviti tudi sodelovanje nacionalnih organov z regionalnimi in, kadar je ustrezno, lokalnimi izpostavami, da bi po načelu bližine državljane množično in dobro seznanili s pogoji in podrobnimi pravili za registracijo kot volivec ali kandidat na volitvah v Evropski parlament.

Predlog spremembe 6

COM(2021) 732 final

Člen 12(3)

Predlog Komisije Predlog spremembe OR Informacije o pogojih in podrobnih pravilih za registracijo kot volivec ali kandidat na volitvah v Evropski parlament ter informacije iz odstavka 2 se zagotovijo v jasnem in preprostem jeziku. V skladu z zahtevami glede kakovosti informacij iz člena 9 Uredbe (EU) 2018/1724 Evropskega parlamenta in Sveta se informacije iz prvega pododstavka sporočijo v enem ali več uradnih jezikih države članice gostiteljice, poleg tega pa se jim priloži prevod v vsaj še en uradni jezik Unije, ki ga dobro razume največje možno število državljanov Unije, ki prebivajo na ozemlju države članice gostiteljice. Informacije o pogojih in podrobnih pravilih za registracijo kot volivec ali kandidat na volitvah v Evropski parlament ter informacije iz odstavka 2 se zagotovijo v jasnem in preprostem jeziku. V skladu z zahtevami glede kakovosti informacij iz člena 9 Uredbe (EU) 2018/1724 Evropskega parlamenta in Sveta , če imajo pristojni organi potrebne upravne zmogljivosti, se informacije iz prvega pododstavka sporočijo v enem ali več uradnih jezikih države članice gostiteljice, poleg tega pa se jim priloži prevod v vsaj še en uradni jezik Unije, ki ga dobro razume največje možno število državljanov Unije, ki prebivajo na ozemlju države članice gostiteljice.

Obrazložitev

Člen uvaja novo obveznost za pristojne organe, ki morajo mobilnim državljanom EU sporočiti vrsto informacij, tudi v več jezikih, med drugim o statusu njihove registracije, ustreznih pravilih o pravicah in obveznostih volivcev in kandidatov ter načinih za pridobitev dodatnih informacij o organizaciji volitev. Kot je navedeno v predlogu spremembe člena 12(1), ti pristojni organi ne bi smeli biti določeni izključno na nacionalni ravni. Glede na obseg informacij, ki jih je treba sporočiti, bi lahko taka obveznost pomenila upravno breme za lokalne in regionalne oblasti v nekaterih državah članicah.

Predlog spremembe 7

COM(2021) 732 final

Člen 14

Predlog Komisije Predlog spremembe OR Države članice , ki omogočajo predčasno glasovanje, glasovanje po pošti ter elektronsko in spletno glasovanje na volitvah v Evropski parlament, zagotovijo, da so ti načini glasovanja volivcem Unije na voljo pod podobnimi pogoji, kot veljajo za njihove državljane . Države članice si prizadevajo, da omogočijo predčasno glasovanje, glasovanje po pošti ter elektronsko in spletno glasovanje na volitvah v Evropski parlament. Države članice sprejmejo vse ukrepe za zagotovitev dostopa državljanov Unije, ki prebivajo v državi članici, niso pa njeni državljani, do predčasnega glasovanja, glasovanja po pošti ter elektronskega in spletnega glasovanja pod podobnimi pogoji kot za svoje državljane, tudi z ukrepanjem lokalnih in regionalnih oblasti.

Obrazložitev

Namen tega predloga spremembe je podpreti prispevek lokalnih in regionalnih oblasti k zagotavljanju razpoložljivosti vseh možnosti glasovanja za volivce v EU. Hkrati bi morale vse države članice volitve izvajati na okolju prijazne in trajnostne načine.

Predlog spremembe 8

COM(2021) 732 final

Člen 15

Predlog Komisije Predlog spremembe OR Države članice imenujejo organ, ki je odgovoren za zbiranje ustreznih statističnih podatkov o udeležbi državljanov Unije, ki prebivajo v državi članici, niso pa njeni državljani, na volitvah v Evropski parlament ter za dajanje teh podatkov na voljo javnosti in Komisiji. Države članice imenujejo organ, ki je odgovoren za zbiranje ustreznih statističnih podatkov o udeležbi državljanov Unije, ki prebivajo v državi članici, niso pa njeni državljani, na volitvah v Evropski parlament ter za dajanje teh podatkov na voljo javnosti, Komisiji in Evropskemu odboru regij .

Obrazložitev

Namen tega predloga spremembe je zagotoviti sodelovanje Evropskega odbora regij pri spremljanju statističnih podatkov o udeležbi državljanov Unije, ki prebivajo v državi članici, niso pa njeni državljani, na volitvah v Evropski parlament.

Predlog spremembe 9

COM(2021) 732 final

Člen 17(1)

Predlog Komisije Predlog spremembe OR Države članice v šestih mesecih po vsakih volitvah v Evropski parlament Komisiji pošljejo informacije o uporabi te direktive na svojem ozemlju. Poleg splošnih opažanj poročilo vsebuje statistične podatke o udeležbi volivcev Unije in državljanov Unije s pasivno volilno pravico na volitvah v Evropski parlament ter povzetek ukrepov, sprejetih v podporo tej udeležbi. Države članice v šestih mesecih po vsakih volitvah v Evropski parlament Komisiji i n Evropskemu odboru regij pošljejo informacije o uporabi te direktive na svojem ozemlju. Poleg splošnih opažanj poročilo vsebuje statistične podatke o udeležbi volivcev Unije in državljanov Unije s pasivno volilno pravico na volitvah v Evropski parlament ter povzetek ukrepov, sprejetih v podporo tej udeležbi.

Obrazložitev

Namen tega predloga spremembe je zagotoviti sodelovanje Evropskega odbora regij pri spremljanju statističnih podatkov o udeležbi državljanov Unije, ki prebivajo v državi članici, niso pa njeni državljani, na volitvah v Evropski parlament.

Predlog spremembe 10

COM(2021) 733 final

Člen 2(1)(b)

Predlog Komisije Predlog spremembe OR „lokalne volitve“ pomeni splošne neposredne volitve za izvolitev članov predstavniškega telesa in , če zakoni posamezne države članice tako določajo, izvolitev funkcionarjev izvršilnih organov temeljne lokalne skupnosti; „lokalne volitve“ pomeni splošne neposredne volitve za izvolitev članov predstavniškega telesa in izvolitev funkcionarjev izvršilnih organov temeljne lokalne skupnosti;

Obrazložitev

Namen tega predloga spremembe je razširiti upravičenost državljanov držav članic do kandidiranja za vse izvoljene funkcije, vključno z izvršilnimi funkcijami temeljne lokalne oblasti.

Predlog spremembe 11

COM(2021) 733 final

Člen 5(3)

Predlog Komisije Predlog spremembe OR Države članice smejo določiti, da smejo samo njihovi državljani opravljati funkcijo vodilnega funkcionarja, njegovega namestnika ali člana kolegijskega organa izvršilne oblasti v temeljni lokalni skupnosti, če so izvoljeni za opravljanje te funkcije za trajanje svojega mandata. Države članice smejo v omejenih, izrednih in ustrezno utemeljenih primerih določiti, da smejo samo njihovi državljani opravljati funkcijo vodilnega funkcionarja, njegovega namestnika ali člana kolegijskega organa izvršilne oblasti v temeljni lokalni skupnosti, če so izvoljeni za opravljanje te funkcije za trajanje svojega mandata. Države članice smejo tudi določiti, da smejo začasno ali vmesno opravljati naloge vodilnega funkcionarja, njegovega namestnika ali člana kolegijskega organa izvršilne oblasti v temeljni lokalni skupnosti samo njihovi državljani. Države članice smejo v omejenih, izrednih in ustrezno utemeljenih primerih tudi določiti, da smejo začasno ali vmesno opravljati naloge vodilnega funkcionarja, njegovega namestnika ali člana kolegijskega organa izvršilne oblasti v temeljni lokalni skupnosti samo njihovi državljani. Ob upoštevanju Pogodbe in splošnih pravnih načel lahko države članice sprejmejo ustrezne, potrebne in sorazmerne ukrepe, da zagotovijo, da so lahko nosilci funkcij, navedenih v prvem pododstavku, in tisti, ki opravljajo vmesne naloge, navedene v drugem pododstavku, samo njihovi lastni državljani. Ob upoštevanju Pogodbe in splošnih pravnih načel lahko države članice sprejmejo ustrezne, potrebne in sorazmerne ukrepe, da zagotovijo, da so lahko nosilci funkcij, navedenih v prvem pododstavku, in tisti, ki opravljajo vmesne naloge, navedene v drugem pododstavku, samo njihovi lastni državljani.

Obrazložitev

Namen tega predloga spremembe je zagotoviti, da lahko države članice omejijo upravičenost državljanov držav članic do kandidiranja za vse izvoljene funkcije, vključno z izvršilnimi, zgolj v omejenih, izrednih in ustrezno utemeljenih primerih, da bi preprečili diskriminacijo pri dostopu do izvoljenih funkcij temeljnih lokalnih oblasti.

Predlog spremembe 12

COM(2021) 733 final

Člen 10

Predlog Komisije Predlog spremembe OR Države članice , ki državljanom omogočajo predčasno glasovanje, glasovanje po pošti ter elektronsko in spletno glasovanje na lokalnih volitvah , zagotovijo, da so ti načini glasovanja pod enakimi pogoji na voljo tudi volivcem na podlagi člena 3 . Države članice si prizadevajo, da državljanom omogočijo predčasno glasovanje, glasovanje po pošti ter elektronsko in spletno glasovanje na lokalnih volitvah. Države članice sprejmejo vse ukrepe za zagotovitev dostopa državljanov Unije, ki prebivajo v državi članici, niso pa njeni državljani, do predčasnega glasovanja, glasovanja po pošti ter elektronskega in spletnega glasovanja pod enakimi pogoji kot za svoje državljane, tudi z ukrepanjem lokalnih in regionalnih oblasti.

Obrazložitev

Namen tega predloga spremembe je poudariti prispevek lokalnih in regionalnih oblasti k zagotavljanju razpoložljivosti vseh možnosti glasovanja za volivce na lokalnih volitvah, če so državljani določene države ali ne. Hkrati bi morale vse države članice volitve izvajati na okolju prijazne in trajnostne načine.

Predlog spremembe 13

COM(2021) 733 final

Člen 12(1)

Predlog Komisije Predlog spremembe OR Države članice imenujejo nacionalni organ, ki je odgovoren za sprejemanje potrebnih ukrepov, s katerimi se zagotovi, da so državljani Unije, ki prebivajo v državi članici, niso pa njeni državljani, pravočasno obveščeni o pogojih in podrobnih pravilih za registracijo kot volivec ali kandidat na lokalnih volitvah. Države članice v sodelovanju z regionalnimi in, kadar je ustrezno, lokalnimi oblastmi imenujejo nacionalni organ, ki je odgovoren za sprejemanje potrebnih ukrepov, s katerimi se zagotovi, da so državljani Unije, ki prebivajo v državi članici, niso pa njeni državljani, pravočasno obveščeni o pogojih in podrobnih pravilih za registracijo kot volivec ali kandidat na lokalnih volitvah. Države članice in njihove ustrezne ravni upravljanja, vključno z regionalnimi in, kadar je ustrezno, lokalnimi oblastmi, sprejmejo vse nadaljnje ukrepe za ozaveščanje državljanov Unije, ki prebivajo v državi članici, niso pa njeni državljani, o njihovih volilnih pravicah ter za promocijo in lažje uveljavljanje teh pravic.

Obrazložitev

Upoštevati bi bilo treba različne strukture za izvajanje volitev v državah članicah. Namen tega predloga spremembe je zagotoviti sodelovanje regionalnih in, kadar je ustrezno, lokalnih oblasti, da bi povečali ozaveščenost, spodbujali in olajšali uveljavljanje volilnih pravic državljanov Unije, ki prebivajo v državi članici, niso pa njeni državljani, na lokalnih volitvah.

Predlog spremembe 14

COM(2021) 733 final

Člen 14

Predlog Komisije Predlog spremembe OR 1. Države članice tri leta po začetku veljavnosti te direktive in nato vsaka štiri leta poročajo Komisiji o uporabi te direktive na svojem ozemlju, vključno z uporabo člena 5(3) in (4). Poročilo vsebuje statistične podatke o udeležbi volivcev in kandidatov na podlagi člena 3 na lokalnih volitvah ter povzetek ukrepov, sprejetih v zvezi s tem. 1. Države članice tri leta po začetku veljavnosti te direktive in nato vsaka štiri leta poročajo Komisiji in Evropskemu odboru regij o uporabi te direktive na svojem ozemlju, vključno z uporabo člena 5(3) in (4). Poročilo vsebuje statistične podatke o udeležbi volivcev in kandidatov na podlagi člena 3 na lokalnih volitvah ter povzetek ukrepov, sprejetih v zvezi s tem , pa tudi pregled upravnih izzivov, ki so bili zaznani na pristojnih ravneh upravljanja . 2. Komisija v petih letih po začetku veljavnosti te direktive in nato vsakih pet let predloži poročilo Evropskemu parlamentu in Svetu o uresničevanju te direktive, tudi na podlagi informacij, ki jih predložijo države članice v skladu z odstavkom 1 tega člena. 2. Komisija v petih letih po začetku veljavnosti te direktive in nato vsakih pet let predloži poročilo Evropskemu parlamentu, Svetu in Evropskemu odboru regij o uresničevanju te direktive, tudi na podlagi informacij, ki jih predložijo države članice v skladu z odstavkom 1 tega člena.

Obrazložitev

Namen tega predloga spremembe je spodbuditi sodelovanje Evropskega odbora regij v postopku spremljanja izvajanja direktive v državah članicah.

Organizacijske zadeve, povezane z volitvami, so v pristojnosti držav članic in konkretne ureditve glede izvedbe volitev se lahko med njimi razlikujejo. Nekatere obveznosti, ki se na tem področju uvajajo s prenovitvijo Direktive Sveta 94/80/ES (1), bi lahko pomenile znatno upravno breme za lokalne oblasti. Zato je pomembno spremljati izzive, ki se zaznajo in bi lahko bili podlaga za opredelitev ustreznih rešitev na evropski, nacionalni ali lokalni ravni.

Predlog spremembe 15

COM(2021) 733 final

Člen 15

Predlog Komisije Predlog spremembe OR Komisija v dveh letih po volitvah v Evropski parlament leta 2029 oceni uporabo te direktive in pripravi ocenjevalno poročilo o napredku pri doseganju ciljev iz te direktive. Komisija v dveh letih po volitvah v Evropski parlament leta 2029 , po posvetovanju z Evropskim odborom regij, oceni uporabo te direktive in pripravi ocenjevalno poročilo o napredku pri doseganju ciljev iz te direktive.

Obrazložitev

Namen tega predloga spremembe je zagotoviti sodelovanje Evropskega odbora regij v postopku izvajanja direktive s strani Komisije.

Predlog spremembe 16

COM(2021) 733 final

Člen 17(1)

Predlog Komisije Predlog spremembe OR Države članice sprejmejo zakone in druge predpise, potrebne za uskladitev s členom 8(2), (3) in (5), členom 9(1) in (2), členom 10, členom 11(1) in (3), členom 12 in členom 14 ter prilogami I, II in III, do 31. decembra 2023. Komisiji takoj sporočijo besedilo teh predpisov. Države članice sprejmejo zakone in druge predpise, potrebne za uskladitev s členom 8(2), (3) in (5), členom 9(1) in (2), členom 10, členom 11(1) in (3), členom 12 in členom 14 ter prilogami I, II in III, do 31. decembra 2023. Komisiji in Evropskemu odboru regij takoj sporočijo besedilo teh predpisov. Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Vključijo tudi izjavo, da se v obstoječih zakonih in drugih predpisih sklicevanje na direktive, razveljavljene s to direktivo, šteje za sklicevanje na to direktivo. Način sklicevanja in obliko izjave določijo države članice. Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Vključijo tudi izjavo, da se v obstoječih zakonih in drugih predpisih sklicevanje na direktive, razveljavljene s to direktivo, šteje za sklicevanje na to direktivo. Način sklicevanja in obliko izjave določijo države članice.

Obrazložitev

Namen tega predloga spremembe je spodbuditi sodelovanje Evropskega odbora regij v postopku spremljanja izvajanja direktive v državah članicah.

Predlog spremembe 17

COM(2021) 733 final

Člen 17(2)

Predlog Komisije Predlog spremembe OR Države članice Komisiji sporočijo besedilo temeljnih predpisov nacionalnega prava, sprejetih na področju, ki ga ureja ta direktiva. Države članice Komisiji sporočijo besedilo temeljnih predpisov nacionalnega prava, sprejetih na področju, ki ga ureja ta direktiva. Komisija Evropskemu odboru regij posreduje informacije in dokumente, ki jih je v skladu s tem členom prejela od držav članic.

Obrazložitev

Namen tega predloga spremembe je zagotoviti sodelovanje Evropskega odbora regij v postopku izvajanja direktive s strani Komisije.

Predlog spremembe 18

COM(2021) 734 final

Člen 4(1)

Predlog Komisije Predlog spremembe OR 1. Statut evropske politične stranke mora biti v skladu z veljavnim pravom države članice, v kateri ima sedež, in vključuje določbe, ki zajemajo najmanj naslednje: 1. Statut evropske politične stranke mora biti v skladu z veljavnim pravom države članice, v kateri ima sedež, in vključuje določbe, ki zajemajo najmanj naslednje: […] […] (j) njena notranja pravila glede uravnotežene zastopanosti spolov. (j) izrecna in natančna notranja pravila glede uravnotežene zastopanosti spolov , s katerimi se določijo konkretni ukrepi, ki se uporabljajo za doseganje enake zastopanosti spolov v smislu članstva, politične zastopanosti in izvajanja demokratičnih mandatov .

Obrazložitev

Evropske politične stranke bi morale biti zgled na področju uravnotežene zastopanosti spolov. Zato bi morala njihova notranja pravila vključevati posebne ukrepe za zagotavljanje uravnotežene zastopanosti spolov tudi v smislu članstva v strankah, političnega zastopanja in splošnega izvajanja mandatov.

Predlog spremembe 19

COM(2021) 734 final

Člen 4(2)

Predlog Komisije Predlog spremembe OR 2. Statut evropske politične stranke vključuje določbe o notranji strankarski organizaciji, ki zajemajo najmanj naslednje: 2. Statut evropske politične stranke vključuje določbe o notranji strankarski organizaciji, ki zajemajo najmanj naslednje: […] […] (e) pristop stranke glede preglednosti, zlasti v zvezi z evidencami, računi in donacijami ter varstvom zasebnosti in osebnih podatkov; (e) pristop stranke glede preglednosti, zlasti v zvezi z evidencami, računi in donacijami ter varstvom zasebnosti in osebnih podatkov; (f) notranji postopek za spremembo statuta stranke. (f) izjavo o zavezanosti uresničevanju vrednot, na katerih temelji Unija, kot so zapisane v členu 2 PEU, boju proti dezinformacijam in o tem, da stranka ne bo širila netočnih ali zavajajočih informacij, sovražnega govora in sporočil, ki spodbujajo nasilje; (g) notranji postopek za spremembo statuta stranke.

Obrazložitev

Evropske politične stranke imajo pomembno vlogo pri krepitvi evropske identitete in občutka pripadnosti skupnemu evropskemu političnemu prostoru. V tem okviru so ključnega pomena tudi za spodbujanje pravic in vrednot, na katerih temelji Evropska unija, ter za boj proti dezinformacijam in za preprečevanje dejanj, ki spodbujajo sovraštvo in nasilje. Ta zavezanost bi se morala odražati v njihovih statutih.

Predlog spremembe 20

COM(2021) 734 final

Člen 23(9) in (10)

Predlog Komisije Predlog spremembe OR Donacije, prispevki in lastni viri Donacije, prispevki in lastni viri 9. Prispevki članov evropske politične stranke, ki imajo sedež v državi članici ali ki so državljani države članice , oziroma prispevki strank članic, ki imajo sedež v državi, ki je članica Sveta Evrope, so dopustni . Skupna vrednost prispevkov članov ne presega 40 % letnega proračuna posamezne evropske politične stranke. Vrednost prispevkov strank članic, ki imajo sedež v državi zunaj Unije, ne presega 10 % skupnih prispevkov članov. 9. Dopustni so samo prispevki članov evropske politične stranke, ki imajo sedež v državi članici ali ki so državljani države članice. Skupna vrednost prispevkov članov ne presega 40 % letnega proračuna posamezne evropske politične stranke. Vrednost prispevkov strank članic, ki imajo sedež v državi zunaj Unije, ne presega 10 % skupnih prispevkov članov. 10. Prispevki članov evropske politične fundacije, ki imajo sedež v državi članici ali ki so državljani države članice, oziroma prispevki organizacij članic, ki imajo sedež v državi, ki je članica Sveta Evrope, in prispevki evropske politične stranke, s katero je povezana , so dopustni . Skupna vrednost prispevkov članov ne presega 40 % letnega proračuna posamezne evropske politične fundacije in ti prispevki ne izvirajo iz sredstev, ki jih je evropska politična stranka prejela iz splošnega proračuna Evropske unije v skladu s to uredbo. Vrednost prispevkov organizacij članic, ki imajo sedež v državi zunaj Unije, ne presega 10 % skupnih prispevkov članov. 10. Dopustni so samo prispevki članov evropske politične fundacije, ki imajo sedež v državi članici ali ki so državljani države članice, in prispevki evropske politične stranke, s katero je povezana. Skupna vrednost prispevkov članov ne presega 40 % letnega proračuna posamezne evropske politične fundacije in ti prispevki ne izvirajo iz sredstev, ki jih je evropska politična stranka prejela iz splošnega proračuna Evropske unije v skladu s to uredbo. Vrednost prispevkov organizacij članic, ki imajo sedež v državi zunaj Unije, ne presega 10 % skupnih prispevkov članov.

Obrazložitev

Nova določba, ki dopušča financiranje evropskih političnih strank in fundacij ne samo iz Evropske unije, temveč tudi iz držav, ki so članice Sveta Evrope, vzbuja pomisleke glede transparentnosti teh prispevkov.

Predlog spremembe 21

COM(2021) 734 final

Člen 24(2)

Predlog Komisije Predlog spremembe OR Financiranje evropskih političnih strank in evropskih političnih fundacij iz splošnega proračuna Evropske unije ali iz katerega koli drugega vira se lahko porabi za financiranje referendumskih kampanj, kadar se nanašajo na izvajanje Pogodb Unije. Financiranje evropskih političnih strank in evropskih političnih fundacij iz splošnega proračuna Evropske unije ali iz katerega koli drugega vira se lahko porabi za financiranje referendumskih kampanj, kadar se nanašajo na izvajanje Pogodb Unije , ob ustreznem spoštovanju načela subsidiarnosti .

Obrazložitev

V nekaterih državah članicah referendumi potekajo na lokalni in regionalni (ali državni) ravni. To pomeni, da bi referendumi na teh upravnih ravneh zadevali vprašanja, ki so pravno pomembna na njihovem konkretnem področju pristojnosti. Uvesti je treba dodatne zaščitne ukrepe, da se zagotovi, da evropske politične stranke in evropske politične fundacije financirajo referendumske kampanje samo na referendumih z jasno vseevropsko razsežnostjo.

Predlog spremembe 22

COM(2021) 734 final

Člen 35

Predlog Komisije Predlog spremembe OR Zagotavljanje informacij državljanom Zagotavljanje informacij državljanom Ob upoštevanju členov 24 in 25 ter svojih statutov in notranjih postopkov sprejmejo evropske politične stranke v okviru volitev v Evropski parlament vse ustrezne ukrepe za obveščanje državljanov Unije o povezavah med nacionalnimi političnimi strankami in kandidati ter zadevnimi evropskimi političnimi strankami. Ob upoštevanju členov 24 in 25 ter svojih statutov in notranjih postopkov sprejmejo evropske politične stranke v okviru volitev v Evropski parlament vse ustrezne ukrepe za obveščanje državljanov Unije o povezavah med nacionalnimi političnimi strankami in kandidati ter zadevnimi evropskimi političnimi strankami.

Obrazložitev

Primernejše se zdi določiti obveznost spodbujanja povezav med nacionalnimi političnimi strankami in kandidati ter ustreznimi evropskimi političnimi strankami, kar je tudi v skladu s splošnim ciljem te uredbe, tudi v smislu povečanja prepoznavnosti evropskih političnih strank na nacionalni ravni. Nova določba v členu 4(1) na primer zahteva, da stranke članice prikažejo logotip evropske politične stranke na jasno viden in uporabniku prijazen način, tako da je tako viden kot logotip stranke članice. [Op. prev.: predlog spremembe se ne nanaša na slovensko različico člena 35 tega predloga uredbe.)

II. POLITIČNA PRIPOROČILA

EVROPSKI ODBOR REGIJ (OR)

Uvod

1. pozdravlja sveženj ukrepov, ki jih Evropska komisija predlaga za okrepitev demokracije in integritete volitev; se strinja z njihovimi cilji in trdno podpira vsa prizadevanja za zagotovitev odprte, poštene in pluralistične politične razprave ter enakopravne demokratične udeležbe in udejstvovanja;

2. obžaluje, da predlagani ukrepi iz svežnja za okrepitev demokracije in integritete volitev ne upoštevajo v zadostni meri njihovih posledic na lokalni in regionalni ravni; poudarja, da imata lokalna in regionalna raven posebne izkušnje z odkrivanjem groženj integriteti demokratičnih procesov;

Odpornost demokracije

3. podpira pristop h krepitvi sodelovanja in izmenjavo primerov dobre prakse na področju odpornosti demokracije in volitev; v tem okviru pozdravlja vzpostavitev „skupnega mehanizma za odpornost volitev“; poleg tega je prepričan, da bi bilo treba lokalno in regionalno razsežnost vključiti v tovrstno sodelovanje, katerega namen je zaščititi volitve na vseh ravneh;

Demokratična udeležba

4. je globoko zavezan načelu nediskriminacije, tudi glede udeležbe na volitvah in demokratičnega udejstvovanja na splošno; meni, da se je to načelo dobro izrazilo s Konferenco o prihodnosti Evrope, in se zavzema za nadaljevanje takšnih praks na vseh ravneh;

5. poudarja, da je treba premagati utrujenost demokracije in ponovno vzbuditi interes državljanov za sodelovanje v demokratičnih procesih in udejstvovanje v lokalni, regionalni, nacionalni in evropski politični sferi, hkrati pa priznava pomen poenostavitve upravnih postopkov za volilno udeležbo;

Volilne pravice mobilnih državljanov EU

6. pozdravlja korake, ki jih je naredila Komisija za povečanje pravne varnosti za mobilne državljane EU, ki uveljavljajo svoje volilne pravice; glede tega poudarja, da uresničevanje pravice prostega gibanja ne bi smelo negativno vplivati na druge povezane pravice;

7. podpira vključevanje mobilnih državljanov EU v lokalno življenje in meni, da je njihovo udejstvovanje dragocen prispevek k oblikovanju raznolikih družb v državah članicah;

8. upa, da se v zakonodajnih predlogih prizna, da lokalne in regionalne oblasti prispevajo h krepitvi evropske demokracije s spodbujanjem in lajšanjem udeležbe evropskih državljanov na evropskih in lokalnih volitvah, kar je naloga, ki je na ravni posamezne države članice ni mogoče zaupati zgolj državnim organom oziroma je omejiti nanje;

9. pričakuje, da bodo države članice priznale pravico evropskih državljanov, ki prebivajo v drugih državah članicah (mobilnih državljanov), da kandidirajo na lokalnih volitvah za vse funkcije;

10. poziva k promociji pravice državljanov do predčasnega glasovanja, glasovanja po pošti ter elektronskega in spletnega glasovanja, da bi se tako borili proti upadanju udeležbe na volitvah in na njih spodbujali udeležbo mladih;

11. priznava, da je treba mobilnim državljanom EU zagotoviti ustrezne, obsežne in usmerjene informacije o volilni udeležbi, in v zvezi s tem pozdravlja vzpostavitev kontaktne točke za volilne pravice na ravni Komisije; poudarja, da je pri tem treba zagotoviti tudi krepitev zmogljivosti in ustrezno financiranje lokalnih in regionalnih oblasti;

Preglednost in dezinformacije

12. ob priznavanju potrebe po enakih pogojih za vse udeležene akterje poziva, naj se ustrezna pozornost nameni načeloma subsidiarnosti in sorazmernosti, zlasti ob upoštevanju učinkov predlagane uredbe na oblikovanje politične volje tudi na izključno nacionalni, regionalni in lokalni ravni v državah članicah;

13. poudarja, da so potrebna odločna prizadevanja za boj proti dezinformacijam, ki lahko spodkopljejo temelje naših demokratičnih družb in ogrozijo svobodne in poštene volitve, zaupanje v javne oblasti na vseh ravneh ter obveščeno in angažirano državljansko telo; ponavlja stališča, ki jih je izrazil v mnenju Akcijski načrt za evropsko demokracijo ( 2 )

14. se zavzema za to, da s tem povezane pobude spremlja krepitev zmogljivosti javnih oblasti, da bodo ciljno obravnavale dezinformacije na vseh ravneh; ugotavlja pomanjkanje zavedanja, da so lokalne in regionalne oblasti, ki so državljanom najbliže, dragocen adut v boju proti dezinformacijam;

Sklepna ugotovitev

15. poziva Evropsko komisijo k novim prizadevanjem za zaščito evropskih pravic in vrednot, tudi z uresničevanjem preostalih zavez iz akcijskega načrta za evropsko demokracijo; močno poudarja, da morajo biti različni predlagani instrumenti čim bolj usklajeni, ter izpostavlja, da so lokalne in regionalne oblasti nepogrešljiv gradnik evropske demokratične strukture.

V Bruslju, 28. aprila 2022 Predsednik Evropskega odbora regij Apostolos TZITZIKOSTAS

(1) Direktiva Sveta 94/80(ES) z dne 19. decembra 1994 o določitvi podrobne ureditve za uresničevanje volilne pravice in pravice do kandidiranja na lokalnih volitvah državljanov Unije, ki prebivajo v državi članici, v kateri nimajo državljanstva (UL L 368, 31.12.1994, str. 38).

(2) UL C 440, 29.10.2021, str. 31; https://cor.europa.eu/SL/our-work/Pages/OpinionTimeline.aspx?opId=CDR-1278-2021.